שהבז שריף

**מיאן מוחמד שהבז שריף** (בפנג'אבי ואורדו: **میاں محمد شہباز شریف**; נולד ב-23 בספטמבר 1951) הוא פוליטיקאי פקיסטני המכהן כראש הממשלה ה-23 של פקיסטן, החל ממרץ 2024. הוא הנשיא הנוכחי של מפלגת . הוא כיהן כמושל פנג'אב שלוש פעמים, זמן רב יותר מכל מושל אחר.

## ביוגרפיה
הוא בן לשושלת שריף העשירה, שצברה מיליונים על ידי ייצור פלדה. אחיו, נוואז שריף, היה ראש ממשלה שלוש פעמים בין השנים 1990–2017.

אביו, מוחמד שריף, היה איש עסקים ותעשיין מהמעמד הבינוני-גבוה, שמשפחתו היגרה מ בקשמיר למטרות עסקים, ולאחר זמן מה התיישבה בכפר ג'טי אומרה במחוז אמריטסר בפנג'אב בתחילת המאה העשרים. משפחתה של אמו הגיעה מפולוואמה. בעקבות חלוקת הודו ב-1947, הוריו היגרו מאמריטסר ללאהור, שם גדל. שהבז קיבל תואר ראשון באמנות מאוניברסיטה בלאהור.

שהבז שריף עבד בתחילה בעסק התעשייתי המשפחתי, ומשנת 1988 החל לעסוק בפוליטיקה.

שהבז נבחר בשנת 1988 לאספה המחוזית של פנג'אב, ובשנת 1990 לאספה הלאומית של פקיסטן. הוא נבחר שוב לאספת פנג'אב ב-1993 ומונה למנהיג האופוזיציה. בשנת 1997 נבחר למושל פנג'אב. לאחר , בה אחיו הופל מהשלטון, שהבז ומשפחתו יצאו מפקיסטן ושהו מספר שנים בערב הסעודית. בשנת 2007 שב שהבז לפקיסטן, וב-2008 הוא מונה לכהונה שנייה כמושל פנג'אב לאחר ניצחון מפלגתו במחוז פנג'אב בבחירות הכלליות בפקיסטן באותה שנה. בשנת 2013 נבחר למושל פנג'אב בפעם השלישית, וכיהן בתפקיד זה עד לתבוסת מפלגתו בבחירות הכלליות בפקיסטן ב-2018. שהבז שמר על מערכת יחסים ידידותית עם הצבא והיה פופולרי במחוז פנג'אב, שהוא מחוז חשוב מבחינה פוליטית והמאוכלס ביותר בפקיסטן.

שהבז היה מועמד לנשיא הליגה המוסלמית הפקיסטנית לאחר שאחיו נוואז שריף נפסל מלכהן בתפקיד. הוא היה מועמד לראש האופוזיציה לאחר הבחירות ב-2018. במאי 2021, במהלך מבצע שומר החומות, כינה שהבז שריף את ראש ממשלת ישראל בנימין נתניהו "אדולף היטלר החדש", וטען שכתוצאה מתקיפות צה"ל האזרחים הפלסטינים "נמצאים באותו המקום שבו היו בעבר נשים, ילדים וקשישים יהודים".

בשנת 2017 נחשף במסמכי פנמה כי אחיו נוואז שריף היה מעורב במספר פרשיות שחיתות בעסקי ייצור פלדה. הוא נשפט והורשע בשנת 2018 ונדון ל-10 שנות מאסר ולקנס של 10.5 מיליון דולר.

בדצמבר 2019 הוקפאו 23 נכסים השייכים לשהבז ולבנו חמזה שריף, והם הואשמו בהלבנת הון על ידי הלשכה הלאומית לאחריותיות, שמטרתה העיקרית היא ביעור השחיתות בפקיסטן. בספטמבר 2020 הוא נעצר עד תום ההליכים באשמת הלבנת הון. באפריל 2021 הוא שוחרר בערבות על ידי בית המשפט העליון של לאהור.

ב-11 באפריל 2022 נבחר שהבז לתפקיד ראש הממשלה, לאחר שעימראן ח'אן הודח בהצבעת אי-אמון. בתעמולת הבחירות טען שהבז שיש להחליף את ח'אן בגלל ניהול כלכלי כושל וממשל לקוי. לאחר מינויו, הכריז על העלאת שכרם של עובדי מדינה והעלאת שכר המינימום. התפטר באוגוסט 2023 ואנואר אל-חאק כאכר שימש כממלא מקום ראש הממשלה.

לאחר הבחירות הפרלמנטריות בפקיסטן בפברואר 2024, נבחר שריף מחדש לראש ממשלת פקיסטן בראשות ממשלת קואליציה.

במאי 2025, התנהל סבב לחימה בין פקיסטן להודו, שפרץ בעקבות הפיגוע בפאהלגם בו נהרגו 26 איש. הפיגוע הצית מחדש את הסכסוך בין שתי המדינות על השליטה באזור קשמיר. הצדדים הגיעו להפסקת אש בתיווך אמריקני תוך כמה ימים.

הקואליציה בראשותו אישרה בפרלמנט רפורמה חוקתית שהעניק למפקד הצבא אסים מוניר תפקיד חדש: מפקד הכוחות המזוינים, תפקיד שבו הוא החזיק במקביל לתפקיד מפקד הצבא. במסגרת התפקיד החדש, הוענקה לו שליטה גם על חילות הים והאוויר של פקיסטן, ועל הארסנל הגרעיני שלה. השינוי החוקתי העניק לאסים מוניר גם חסינות לכל החיים מהעמדה לדין, ואפשר לו להמשיך לכהן כרמטכ"ל לפחות עד 2029, אף שהתפקיד היה מוגבל בדרך כלל לחמש שנים. כדי להדיח אותו מהתפקיד יידרש רוב של שני שלישים מחברי הפרלמנט, כשהדחה של ראש הממשלה לעומת זאת דרשה רוב רגיל בלבד. כמו כן, הוקם בית משפט חוקתי חדש, שרשאי להפוך החלטות של בית המשפט העליון הרגיל.

## קישורים חיצוניים

* 

## הערות שוליים

קטגוריה:ראשי ממשלת פקיסטן
קטגוריה:ילידי 1951